text: Enric Larreula a la Llagosta, amb els cursos de català - Llengua i cultura - Consorci per a la Normalització Lingüística - CPNL
  Enric Larreula a la Llagosta, amb els cursos de català
  L'escriptor va parlar de la seva novel·la Em dic Paco
  El dijous 9 d'abril, a les sis de la tarda, a l'aula Àgora de l'Institut Marina, Enric Larreula va parlar del seu llibre Em dic Paco en una conferència que va durar una hora i mitja i que va organitzar el Centre de Formació d'Adults de la Llagosta.
  Els cursos Elemental 2, Suficiència 1 i Suficiència 3 del CPNL havien llegit la novel·la, prèviament, en una activitat d'aula, i van aprofitar la conferència per poder sentir les explicacions de l'autor al voltant de la seva obra. Em dic Paco explica l'entrada d'un jove de Ciutat Badia, fill de pares del sud d'Espanya, al món catalanoparlant, amb els conflictes i les anècdotes divertides que això comportava en aquells anys 80 del segle passat.
  L'autor va signar i dedicar els llibres als assistents que ho van voler, i els alumnes de Suficiència 1 van aprofitar per fer-li una petita entrevista que es retransmetrà el dia de Sant Jordi en el programa de ràdio que l'Oficina de Català dedicarà a l'autor amb motiu del dia del llibre.